open-index/open-wikipedia-markdown huggingface dataset:
Թինե Թինգ Հելսեթ

**Թինե Թինգ Հելսեթ** (, , ), նորվեգացի շեփորահար-մենակատար, ունի դասական ռեպերտուար։

## Կարիերա
Հելսեթը ծնվել է Օսլոյում։ Շեփոր սկսել է նվագել 7 տարեկանից դպրոցի նվագախմբում։ 2002-2009 թթ. սովորել է Բարաթ Դուի անվան երաժշտության ինստիտուտում, 2009-2011 թթ.՝ Նորվեգիայի Երաժշտության ակադեմիայում։ Նրա ուսուցիչներից են եղել Հեյդի Յոհանսենը (Նորվեգիայի ազգային օպերայի նվագախումբ) և 2002 թվականից` Առնուլֆ Նաուր Նիլսեն (Օսլոյի ֆիլհարմոնիկ նվագախումբ)։

Հելսեթը tenThing բոլոր կանանց փողային անսամբլի ղեկավարն է։

2011 թվականին Հելսեթը BBC Music ամսագրի կողմից կոչվել է «վաղվա սուպերսթար»։ Նույն տարում պայմանագիր է ստորագրել EMI Classics ձայնագրման ստուդիայի հետ։

## Համերգային և փառատոնային ներկայացումներ
Հելսեթը հանդես է եկել նվագախմբերի հետ՝ այդ թվում Վիեննայի սիմֆոնիկ նվագախմբի, Բեթհովենի ակադեմիայի, Capella Cracoviensis-ի, Նորվեգիայի կամերային նվագախմբի, Լիվերպուլի ֆիլհարմոնիկ նվագախմբի, Շանհայի սիմֆոնիկ նվագախմբի հետ, Սլովենիայի սիմֆոնիկ ռադիոյի, Oslo Camerata, Camerata Nordica, Württemberg Philharmonic, the Trondheim Soloists, Նորվեգիայի սիմֆոնիկ նվագախմբերի, Նորվեգիայի բանակի նվագախմբի և այլ փողային համույթների հետ։ Մասնակցել է երաժշտական փառատոների, այդ թվում Բերգենի միջազգային փառատոնին, Քիսինջերի ամառային փառատոնին և Ուսեդոմերի երաժշտական փառատոնին։

2007 թվականին Հելեթը հանդես է եկել Խաղաղության Նոբելյան մրցանակաբաշխության ժամանակ։

Հելսեթը չորս անգամ հանդես է եկել Միացյալ Նահանգներում։ Առաջին անգամ՝ 2009 թվականի դեկտեմբերի 13-ին հանդես է եկել  Վաշինգտոնի Արվեստի ազգային պատկերասրահում, այնուհետև 2011 թվականի փետրվարի 18-ին՝ Նյու Յորքի Քարնեգի հոլում, 2011 թվականի փետրվարի 20-ին՝ Փենսիլվանիա նահանգի Ոորեն քաղաքի Ստրուտերս գրադարանում, 2014 թվականի մայիսի 23-25-ը՝ Տեխասի Ֆորտ Ուորթի Բաս կատարողական սրահում։

2012 թվականին Նորվեգիայում ահաբեկչական գործողությունների հիշատակի համերգի ժամանակ Օսլոյի քաղաքապետարանի տանիքից հանդես է եկել շեփորային կատարումով։

2013 թվականին երկու անգամ հանդես է եկել BBC Proms-ում՝ Կադոգան սրահում, ինչպես նաև Ռոյալ Ալբերտ սրահում։

## Մրցանակներ, մրցույթներ և պարգևներ
*Մենակատարների Նորվեգիայի ազգային առաջնություն, առանց տարիքային սահմանափակման բաց դասի 1-ին մրցանակ, 2004 թ.
*Շեփորի միջազգային մրցույթ "Theo Charlier" Brussels, Բելգիա,  2-րդ մրցանակ, 2005 թ.
*Օսլոյի երաժշտության ուսուցիչների հիմնադրամի պատվո մրցանակ, 2005 թ.
*Յամահա երաժշտական հիմնադրամի եվրոպական կրթաթոշակ, 2006 թ.
*Պատանի երաժիշտների Եվրատեսիլ 2006 թ., 2-րդ տեղ
*Եվգենի Շվեդացու մշակութային մրցանակ, 2006 թ.
*Նորվեգիայի հեռարձակող ընկերության ռադիո P2 մրցանակ 2006/2007 թթ. համար
* Kissinger Sommer փառատոնի Luitpold մրցանակ, 2007 թ.
* Spellemannprisen լավագույն նորեկի համար, 2007 թ.
* Borletti-Buitoni վստահության կրթաթոշակ, 2009 թ.

## Սկավառակագրություն
*2007: *Trumpet Concertos, Haydn, Albinoni, Neruda, Hummel* - with Det Norske Kammerorkester
*2009: *Mitt Hjerte Alltid Vanker* (*My Heart Is Ever Present*)
*2011: *Storyteller*
*2012: *10* - with tenThing
*2013: *Tine*
*2017: *Never Going Back*

## Ծանոթագրություններ

Կատեգորիա:Նորվեգացի երաժիշտներ
Վենկե Կնութսոն

**Վենկե Կնութսոն** ( ), նորվեգացի փոփ երգչուհի։

## Կենսագրություն
Վենկե Կնութսոնը ծնվել է 1978 թվականի հոկտեմբերի 20-ին նորվեգական Բիրքելան քաղաքում։ Մանկության տարիներն ապրել է ընտանիքի հետ Ամերիկայի Միացյալ Նահանգներում։

Դպրոցական տարիներին ապագա երգչուհին երգել է երգչախմբում։ Հետո աշխատել է ուսուցիչ տարրական դպրոցում։

Ամուսնացել է Սվեն Քորե Լիոդդենի (Svenn Kåre Liodden) հետ։ Նրանից բաժանվելուց հետո, 2008 թվականին, ամուսնացել է երկրորդ անգամ. ամուսինն էր Թոմաս Վոլդը (Thomas Wold):

2003 թվականին Վենկե Կնութսոնը թողարկել է իր անդրանիկ սինգլը, որը կոչվում էր «*Panic*», դրան հաջորդում է առաջին ալբոմը՝ «*Scared*» անվամբ։

2010 թվականին երգչուհին մասնակցել է «Եվրատեսիլ-2010»-ի նորվեգական մրցույթի ընտրական փուլին «*Jealous Cause I Love You»* երգով։ Մասնակցելով կիսաեզրափակչին հաղթում է «Վերջին շանս» մրցույթին և հայտնվում է եզրափակչում։ Սակայն հաղթել չի կարողանում։

## Սկավառակագրություն
### Ալբոմներ

### Սինգլներ

1 Թողարկվել են որպես սինգլներ ռադիոյով սփռման համար։

## Ծանոթագրություններ

## Արտաքին հղումներ
* Պաշտոնական ֆան-ակումբ 
* Chinese Fan-bar on Baidu
* Venke Knutsons blogg 

Կատեգորիա:21-րդ դարի երգչուհիներ
Կատեգորիա:Նորվեգացի երգչուհիներ
Կատեգորիա:Նորվեգացի փոփ երգիչներ
Մկնիկ արքայադուստրը (հեքիաթ)

**Մկնիկ արքայադուստրը**, ֆրանսիական ժողովրդական հեքիաթ։

## Սյուժե

Հեքիաթը պատմում է մի ծեր արքայի մասին, որն ունենում է մի աղջիկ ու մեծ խնջույք կազմակերպում։ Խնջույքին չի հրավիրում ծեր կախարդուհուն, վերջինս զայրանում է և աղջկան մկնիկ է դարձնում:Արքայադուստրը պետք է կախարդված մնար, մինչև կախարդի քույրը կժպտար, որը, սակայն, երբեք չէր ժպտում։

Տարիներ անց պատերազմ է սկսվում իտալացիների և ֆրանսիացիների միջև։ Մկնիկը հոր հետ գնում է պատերազմ։ Պատերազմի դաշտում լսվում է մի երգ, որը երգում էր մկնիկը։ Իտալիայի արքայազնը որոշում է նրան կնության առնել, իմանալով հանդերձ, որ նա մուկ է։ Թագավորը երեք որդի ուներ. նա կանչում է նրանց և ասում, որ ով կբերի ամենգեղեցիկ գործվածքը, նա կդառնա արքա։ Հաջորդ օրը արքան ստուգում է բոլորի բերած գործվածքները, իսկ արկղի մեջ մի մետաքսի պես կտոր էր։ Այս անգամ էլ հրամայում է բերել ամենագեղեցիկ հարսնացուին։ Ճանապարհին մկնիկը տեսնում է կախարդի դղյակը, որի մոտ նստած էր կախարդուհու քույրը, ով ծիծաղում էր։ Սրանից հետո կախարդանքն անցնում է։ Արքան գնահատում է աղջկա գեղցկությունը և գահը ժառանգում փոքր տղային։

## Կերպարներ
* Ֆրանսիայի արքա 
* Իսպանիայի արքա
* Մկնիկ արքայդուստր
* Կրտսեր որդի
* Ավագ որդի
* Միջնեկ որդի
* Կախարդուհի
* Կախարդուհու քույրը
* Պորտուգալիայի արքայադուստր
* Թուրքիայի արքայադուստր

## Ծանոթագրություններ

## Արտաքին հղումներ
* Принцесса Мышка / Французская аудиосказка 
* Книга: "Принцесса Мышка". Купить книгу, читать рецензии

Կատեգորիա:Հեքիաթներ
Հաննե Քրոգ

**Հաննե Քրոգ** (), լրիվ անունը՝ **Հաննե Քրոգ Սունդբյո** , ), Նորվեգացի երգչուհի, Bobbysocks և Just4Fun երաժշտական խմբերի մեներգչուհի։ 1971, 1985 և 1991 թվականներին Նորվեգիան ներկայացրել է Եվրատեսիլ երաժշտական մրցույթներին։ 1985 թվականին Bobbysocks հետ համատեղ հաղթել է Եվրատեսիլում։

## Կարիերա
1970 թվականին երգչուհին ձայնագրում է իր առաջին սինգլը, երբ ընդամենը 14 տարեկան էր։ Հաջորդ տարի՝ 1971 թվականին պարմանուհի Հաննեն հաղթում է «Melodi Grand Prix» երաժշտական մրցույթին։ Սրա շնորհիվ Հաննեին հնարավորություն է տրվում մասնակցելու 1971 թվականի Եվրատեսիլ երգի մրցույթին։ Այդ մցույթը պսակվեց անհաջողությամբ. **«Lykken er…»** կոմպոզիցիան զբաղեցրեց տասնյոթերորդ հորիզոնականը  (նախավերջին)՝ հավաքելով 65 միավոր։ Սակայն, 14 տարի անց, ելույթ ունենալով Bobbysocks դուետի կազմում Հաննե Քրոգը զբաղեցնում է առաջին հորիզոնականը՝ հավաքելով 123 միավոր. այդ ժամանակ նա երգեց **«La det swinge»**: Ներկայիս դրությամբ այդ ցուցանիչը ամենաբարձրն է Նորվեգիայի համար։

1991 թվականին երգչուհին կրկին է հանդես գալիս Եվրատեսիլին (այս անգամ Just4Fun խմբի հետ). այս անգամ էլ երգչուհին անհաջողության է մատնվում։

Երգչուհին 2018 թվականի դրությամբ թողարկել է 19 ալբոմ և 30 սինգլեր։

## Սկավառակագրություն
### Ալբոմներ
* Hanne Krogh (1978)
* Nærbilde (1980)
* Alene (1982)
* Nordens varkeste (1982)
* Under Somme Sol (1983)
* Julens varkeste (1984)
* Copacabana (1984)
* Hanne (1989)
* Ta Meg Til Havet (1992)
* Prøysens Barnesanger (1995)
* JudestJerner (1996)
* Reisen Til den Levende Parken (1997)
* Vestavind (1998)
* Egners Barnesanger (1999)
* God Jul! (2000; переиздавался в 2001 и 2006)
* Sanger fra Barnas Skattkammer (2002)
* Ved Juletid (2002)
* Hannes varkeste Julesanger (2009)

### Սինգլեր
* Lukk opp min dør (1970)
* (Det er som om) jeg var på kino (1970)
* Lykken er (1971)
* Peter Pan (1971)
* Jeg ønsker meg en hvalp (1972)
* Jeg er en tamburmajor (1972)
* Hei, hva har du gjort med lille meg (1972)
* Nå er allting så skjønt (1972)
* Lyckan é… (1973)
* Tschiep, Tschiep hab´ mich lieb (1973)
* Glück (1973)
* Vi vil jo gjerne leve litt imellom (1973)
* Du gir lys til mitt liv (1978)
* Copacabana (1978)
* Bare vent og se (1979)
* Rare Lina (1979)
* Høstvise (1980)
* Jeg er fri (1980)
* Dansevise (1983)
* Det er tent et lys (1989)
* Kom hit (1989)
* Gi meg ikke din styrke (1989)
* Vakker når du sover (1989)
* La det swinge (1990)
* Jeg kan se en stjerne falle (1993)
* Ikke gi deg jente (1993)
* En by ved havet (1993)
* Leve mens jeg gjør det (1994)
* Amandus Dokkemann (1997)
* Sommerdrøm (1998)
* Du bærer mitt hjerte i dine hender (1999)
* Sledeturen (2000)

### Հավաքածուներ
* Hanne Krogh — Home’s Musikk (1980)
* Hanne Krogh — 40 Beste (1994)

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Եվրատեսիլ 1971 երգի մրցույթ
Կատեգորիա:Եվրատեսիլ 1985 երգի մրցույթ
Կատեգորիա:Եվրատեսիլ 1991 երգի մրցույթ
Կատեգորիա:Եվրատեսիլ երգի մրցույթի հաղթողներ
Կատեգորիա:Նորվեգացի դերասանուհիներ
Կատեգորիա:Նորվեգացի երաժիշտներ
Կատեգորիա:Նորվեգացի երգչուհիներ
Լենե Մառլին

**Լենե Մառլին** (, ), նորվեգացի փոփ երգչուհի և երգերի հեղինակ։

## Կարիերա
Սկզբնական շրջանում Մառլինն իր հեղինակային երգերը ձայնագրել է ընկերների և հարազատների համար։ 1997 թվականի ամռանը NRK-ի կողմից ձայնագրել է ձայներիզ, որն էլ դարձել է երգչուհու կարիերայի սկիզբը։

1998 թվականի հոկտեմբերի 12-ին լույս է տեսել Մառլինի առաջին սինգլը՝ «*Unforgivable Sinner*» անվանումով։ Երգն արագորեն գրավել է նորվեգական հիթ-շքերթների ամենաբարձր հորիզոնականը ավելի քան ութ շաբաթ։ Սինգլը նաև Նորվեգիայում ամենաարագ գնվածն է համարվել։

Լենե Մառլինի երկրորդ սինգլը՝ «*Sitting down here*», հիթ է դարձել Եվրոպայի մի շարք երկրներում։ Երգչուհու առաջին ալբոմը՝ *«Playing My Game»*, տպագրվել է 2.5 միլիոն տպաքանակով՝ Եվրոպայում ձեռք բերելով պլատինե կարգավիճակ։ 1999 թվականին MTV-ի կողմից Մառլինը ճանաչվել է սկանդինավյան լավագույն երգչուհին։

2003 թվականին երգչուհին թողարկել է իր երկրորդ ալբոմը՝ *«Another Day»*: Նոր ալբոմի առաջին սինգլը՝ *«You Weren’t There»*, զբաղեցրել է Նորվեգիայի և Իտալիայի հիթ-շքերթների առաջին հորիզոնականները։ Առաջին ալբոմի հաջողությունը Մառլին չի կարողացել կրկնել այս անգամ. այն սահմանափակվել է 1 միլիոն վաճառքով։

2005 թվականին Մառլինը թողարկել է իր երրորդ ալբոմը՝ *«Lost In A Moment»*, որի առաջին սինգլը *«How would it be»* երգն է։

2009 թվականին դուրս է եկել հեղինակի չորրորդ ալբոմը՝ *«Twist the Truth»* անվանումով։

## Սկավառակագրություն
**Ալբոմներ**
* *Playing My Game* (1999) - տպաքանակը՝ 2.5 միլիոն օրինակ
* *Another Day + DVD* (2003) - տպաքանակը՝ 2.5 միլիոն օրինակ
* *Lost in a Moment* (2005) - տպաքանակը՝ 2.5 միլիոն օրինակ
* *Twist the Truth* (2009)

**Սինգլներ**

## Ծանոթագրություններ

## Արտաքին հղումներ
* Պաշտոնական կայք

Կատեգորիա:21-րդ դարի երգչուհիներ
Կատեգորիա:Նորվեգացի երգչուհիներ
Կատեգորիա:Նորվեգացի փոփ երաժիշտներ
Կատեգորիա:Նորվեգացի դաշնակահարներ
Կատեգորիա:Կին կիթառահարներ
Կատեգորիա:Նորվեգացի կոմպոզիտորներ
Անե Դալ Թորփ

**Անե Դալ Թորփ** ՝ (, ), նորվեգացի կինոյի և թատրոնի դերասան։

## Կենսագրություն
Անե Դալը ծնվել է մանկավարժի ընտանիքում։ Հայրը՝ հայտնի լեզվաբան Արնե Թորփը (ծնվ․1942 թ․) Օսլոյի համալսարանում գերմաներենի դասախոս է։ Մայրը նույնպես դասավանդում է համալսարանում։

Անե Դալ Թորփն ավարտել է Նորվեգիայի ազգային թատերական ակադեմիան (1996—1999)։ Խաղացել է Մոլդե քաղաք-կոմունայի թատրոնում, իսկ 2002 թվականից Օսլոյի նորվեգական թատրոնում։ Տարբեր դերեր է կատարել Սոփոկլեսի,  Ստրինդբերգի, Չեխովի, Թարյե Վեսոսի, Թենեսի Ուիլյամսի, Սառա Քեյնի, Ալեքսանդր Վամպիլովի, Յուն Ֆոսեի և այլ հայտնի գրողների ստեղծագործություններից։

2000 թվականից նկարահանվում է կինոյում և հեռուստատեսությունում։

Ամուսնացել է 2007 թվականի հոկտեմբերի 20-ին ջազի շեփորահար Սյու Միլյեթայգի հետ։ Զույգը բնակվում է Օսլոյում։ Ունեն երկու երեխա․ մեկ տղա (ծնվ․ 2010 թ․) և մեկ աղջիկ (ծնվ․ 2012 թ․)։

## Կարիերա
Առաջին անգամ ֆիլմում Անե Դալ Թորփը նկարահանվել է 2003 թվականին։ Դա «Իմ կյանքի կինը» (The Woman of My Life) ֆիլմն էր.։

Դերասանուհին իր երկու՝  *Թրյուդ Էրիքսեն*  (Trude Eriksen) («Սև փող, սպիտակ սուտ» ֆիլմում)  և  *Նինա Սկոտեյ* (Nina Skåtøy) («Ուսուցիչ Պեդերսեն» ֆիլմում)  դերերի համար պարգևատրվել է նորվեգական «Ամանդա» կինոփառատոնի մրցանակով, լավագույն դերասանուհի անվանակարգում։

2006 թվականի Բեռլինի կինոփառատոնին դերասանուհուն անվանել են «Նկարահանման աստղ»։

2006 թվականին Թորփը նկարահանվել է «Խառնաշփոթություն» (Uro) ֆիլմում։

2007 թվականին դերասանուհին նկարահանվել է շվեդ-նորվեգական (Kodenavn Hunter) հեռուստասերիալում, որի համար արժանացել է "Gullruten" մրցանակաբաշխության լավագույն դերասանուհի անվանակարգին։

## Ֆիլմագրություն
* «Իմ կյանքի կինը» / Kvinnen i mitt liv (2003)
* «Կաթի գույնը» / Ikke naken (2004)
* «Գիմնազիայի ուսուցիչ Պեդերսենը» / Gymnaslærer Pedersen (2006)
* «Խառնաշփոթություն» / Uro (2006)
* Օպերացիա «Մեռած ձյունը» / Død snø (2009)
* «Կյոռլինգի թագավորը» / Kong Curling (2011)
* «Բարեգործություն» / Gnade (2012)
* «Պիոներ» / Pioneer (2013)
* «1001 գրամ» / 1001 gram (2014)
* «Ալիք»/ Bølgen (2015)
* «Զինյալները» / Okkupert (2015)
* «Վարպետ» / Mesteren (2017)

## Պարգևներ
* Ամանդա մրցանակաբաշխություն - () (Նորվեգական կինոփառատոն) 2004․ (Լավագույն դերասանուհի)
* Ամանդա մրցանակաբաշխություն 2006․ (Լավագույն դերասանուհի) 
* Գյուլրութեն մրցանակաբաշխություն - () 2007․ (Լավագույն կին դերասան)

## Ծանոթագրություններ

## Արտաքին հղումներ
*

Կատեգորիա:Նորվեգացի դերասանուհիներ
Ամանդա Կուրտովիչ

**Ամանդա Կուրտովիչ** (, ), խորվաթական ծագմամբ նորվեգացի հանդբոլիստ, 2012 թվականի օլիմպիական չեմպիոն, աշխարհի կրկնակի չեմպիոն, Եվրոպայի պատանեկան մրցաշարի չեմպիոն։

## Կարիերան հավաքականի կազմում
Պատանեկան մակարդակով Կուրտովիչը հաջողության հասել է 2009 թվականին՝ դառնալով Եվրոպայի չեմպիոն և ընդգրկվել է մրցաշարի խորհրդանշական ազգային հավաքականի կազմում։ Մեծահասակների թիմում Ամանդան ելույթ է ունեցել 2011 թվականի մարտի 26-ին։ Կուրտովիչի համար առաջին խոշոր մրցաշարը Բրազիլիայում կայացած Աշխարհի գավաթի առաջնությունն էր։ Ամանդան հարթակ է դուրս եկել մրցաշարի բոլոր հանդիպումներում` խփելով 20 գոլ։ Եզրափակիչ հանդիպման ժամանակ Կուրտովիչը հարթակում անցկացրել է գրեթե 30 րոպե՝ իրականացնելով 5-ից 4 նետում, ինչի շնորհիվ Նորվեգիայի թիմը հաղթեց ֆրանսուհիներին 32:24 հաշվով և դարձավ աշխարհի չեմպիոն։

2012 թվականի ամռանը Ամանդան ընդգրկվել է Նորվեգիայի ազգային հավաքականի կազմում՝ մասնակցելու Լոնդոնում անցկացվող 2012 թվականի ամառային օլիմպիական խաղերին։ Մրցաշարի ընթացքում նորվեգացի հանդբոլիստը հազվադեպ է հարթակ դուրս եկել։ 7 հանդիպումներում Կուրտովիչը վաստակել է ընդամենը 7 գոլ, կատարել 11 նետում։ Եզրափակչում Ամանդան հարթակում եղել է ընդամենը 13:48։ Հանդիպման արդյունքում Նորվեգիայի հավաքականը հաղթել է Չեռնոգորիայի ազգային հավաքականին 26:23 հաշվով՝ այսպիսով պաշտպանելով 2008 թվականի չեմպիոնի տիտղոսը։

Հաջորդ անգամ միջազգային խոշոր մրցաշարում Ամանդան հայտնվել է միայն 2015 թվականին Դանիայում կայանալիք աշխարհի առաջնությունում։ Հավաքականի կազմում Կուրտովիչն անցկացրել է 61 խաղ, որտեղ խփել է 151 գոլ։

## Միջազգային պատվոգրեր
***[[Ամառային օլիմպիական խաղեր]]**։
***Հաղթանակ*։ 2012 թ.
***Բրոնզե մեդալ*։ 2016 թ.
***Հանդբոլի կանանց աշխարհի առաջնություն**։
***Հաղթանակ*։ 2011, 2015 թթ.
***Արծաթե մեդալ*։ 2017 թ.
***Հանդբոլի կանանց Եվրոպայի առաջնություն**
***Հաղթանակ*։ 2016 թ.
***EHF Cup Winners' Cup**
***Հաղթանակ*։ 2014 թ.
***Եվրոպայի պատանեկան առաջնություն**։
***Հաղթանակ*։ 2009 թ.

## Անհատական պարգևներ
* Մինչև 19 տարեկան աղջիկների հանդբոլի Եվրոպայի առաջնության All-Star Team Right Wing: 2009 թ.
* Grundigligaen-ի All-Star Right Back: 2016/2017
*Grundigligaen-ի ամենաարժեքավոր խաղացողը։ 2016/2017 թթ.

## Անձնական կյանք
Ամանդա Կուրտովիչը ծնվել է Շվեդիայում։ Մայրը շվեդ է, հայրը՝ Մարիկո Կուրտովիչը, խորվաթ, եղել է դստեր մարզիչը։  Երբ Ամանդան վեց տարեկան էր, ընտանիքը տեղափոխվել է Սանեֆյորդ, քանի որ հայրը պայմանագիր է կնքել տեղական ակումբի հետ։

## Ծանոթագրություններ

Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:Նորվեգացի հանդբոլիստուհիներ
Կատեգորիա:Նորվեգացի օլիմպիական չեմպիոններ
Ստելլա Մվանգի

**Ստելլա Նյաբուրա Մվանգի** (, ), նորվեգացի երգչուհի քենիական ծագմամբ։ Հիմնականում հանդես է գալիս փոփ, ռեփ և սոուլ ոճերում։

## Կարիերա
Ստելլայի հեղինակած մի շարք երգեր հայտնվել են ամերիկյան գեղարվեստական կինոնկարներում։ Դրանցից են՝ «Ամերիկյան կարկանդակ» և  «Իմ կողքին՝ վերջին պարը»։ Երգչուհին մեծ ճանաչում է վայելում Նորվեգիայում։ Ստելլայի երգերը բարձր հորիզոնականներ են զբաղեցնում աֆրիկյան չարթերում և հիթ-շքերթներում։

2011 թվականի փետրվարի 12-ին երգչուհին մասնակցում է նորվեգական «Melodi Grand Prix 2011» երաժշտական մրցույթին «**Haba Haba**» («Քիչ-քիչ») երգով և հաղթանակ տարավ։ Հաղթանակը Ստելլա Մվանգին հնարավորություն ընձեռեց մասնակցել Եվրատեսիլ 2011 երգի մրցույթին, որը կայացավ գերմանական Դյուսելդորֆ քաղաքում։ Նորվեգիան ներկայացնող երգը երկու լեզվով էր՝ անգլերեն և մայրենի՝ սվահիլի լեզվով։ Ստելլային չհաջողվեց հաղթանական տանել այս մրցույթին։

## Ալբոմներ
* Living for music (2008)
* Kinanda (2011)

## Սինգլներ
* Take it back (2007)
* Smile (2010)
* Haba Haba (2011)
* Take My Time (2011)
* Lookie Lookie (2011)

## Ծանոթագրություններ

## Արտաքին հղումներ
* Պաշտոնական կայք 
* Stella Mwangi aka STL on African Women’s Week 2010
* Stella Mwangi aka STL on African Women's Week 2010 

Կատեգորիա:Եվրատեսիլ 2011 երգի մրցույթ
Կատեգորիա:Եվրատեսիլ երգի մրցույթի մասնակիցներ
Կատեգորիա:Կին կիթառահարներ
Կատեգորիա:Նորվեգացի դաշնակահարներ
Կատեգորիա:Նորվեգացի երաժիշտներ
Կատեգորիա:Նորվեգացի երգիչներ
Կատեգորիա:Նորվեգացի երգչուհիներ
Կատեգորիա:Նորվեգացի մոդելներ
Կատեգորիա:Քենիացի երգչուհիներ
Կատեգորիա:Քենիացի կին արվեստագետներ
Քեյթ Հավնևիք

**Քեյթ Հավնևիկ** (, ), նորվեգացի երգչուհի և երգերի հեղինակ։ Հիմնականում հանդես է գալիս թրիփ-հոփ և ալտերնատիվ ռոք ոճերում։ Ալբոմները թողարկում է «Continentica Records» լեյբլում։

## Կենսագրություն
Քեյթ Հանևիկը ծնվել է 1975 թվականի հոկտեմբերի 27-ին Նորվեգիայի մայրաքաղաք Օսլոյում՝ պրոֆեսիոնալ երաժիշտ-ֆլեյտահարների ընտանիքում։ Հայրն ազգությամբ անգլիացի է։

Երգչուհին նվագում է դաշնամուր, կիթառ և մելոդիկա։

Դեռևս մանկուց Քեյթը երազում էր նվագել դասական երաժշտություն և երգել ջազ։ Տասնչորս տարեկան հասակում նա միանում է«Blitz» կանանց պանկ-ռոք երաժշտական խմբին, որը հանդես էր գալիս Օսլոյի ակումբներում։ Դրանից հետո երգչուհին փորձեց միախառնել դասականն ու էլեկտրոնային երաժշտությունը։ Տասնվեց տարեկան հասակում Հավնևիկը սկսեց երգերի բառեր ու երաժշտություն գրել։ Երբ լրացավ նրա տասնիննամյակը՝ մեկնեց Միացյալ Թագավորություն՝ Լիվերպուլ, որպեսզի այստեղ կրթություն ստանա։ Հետո մեկնում է Լոնդոն, որտեղ սկսում է պրոֆեսիոնալ կարիերան։

## Ստեղծագործական կյանք
Քեյթը համագործակցում է շատ պրոդյուսերների հետ։ Նրանից են՝ Գայ Սիգսֆորդը, Բյորկը, Բրիթնի Սփիրս, Մադոննա։ Նրանց հետ Քեյթը ձայնագրել է «Melankton» դեբյուտային ալբոմը, որը լույս ընծայվեց 2006 թվականի սեպտեմբերի 25-ին։ Զուգահեռաբար աշխատում է «*Embla*» ակուստիկ նախագծի հետ։

## Սկավառակագրություն
* «Melankton» (2006)
* «You» (2011)
* «Residue» (2014)
* «&I» (2015)

### Սինգլներ (& CD Singles)
* "Think Again" Official single in Norway 
* "Disobey" Official second single in the UK 
* "Mouth 2 Mouth" Official single in the UK 
* "MYYM" Official single in Norway
* "Unlike Me" 
* "So:Lo" 
* "Halo" 
* "Show Me Love" 
* "Mine"
* "Micronation"
* "Emperor of Nowhere"
* "Falling"
* "The River"

### Ռեմիքս
* "Disobey" remixes by Siggi Remix and Sultan+Ned Shepard remix]
* "Happy Sad" remixed by Beatman & Ludmilla
* "Mouth 2 Mouth" remixed by Milosh
* "Unlike Me" remixed by Ost & Kjex (Cheese & Biscuits)
* "Serpentine" remixed by Dokkemand
* "New Day" remixed by Beatman & Ludmilla

## Ծանոթագրություններ

## Արտաքին հղումներ
* Պաշտոնական կայք
* Պաշտոնական բլոգ MySpace
* Ֆան-ակումբ 
* Kate's Discogs Discography
* Continentica Records 
* Unofficial Website 
* Official Last.fm
* Official YouTube channel
* Official Twitter
* Official MySpace

Կատեգորիա:21-րդ դարի երգչուհիներ
Կատեգորիա:Նորվեգացի երաժիշտներ
Կատեգորիա:Նորվեգացի երգչուհիներ
Կիմ Սոն Դալ (ֆիլմ)

Սոնդալ:Մարդ ով վաճառում է գետը ()հայտնի է որպես Կիմ Սոն Դալ, Հարավկորեական ֆիլմ է որը հիմնված է երգիծանքի և հումորի վրա,որտեղ վաճառում էին Թեդոնգան գետը։ նկարահանումը սկսվել է 2015 թվականի հունիսի 5-ին և ավարտվել է սեպտեմբերի 30-ին։

## Համառոտ նկարագրություն
Կիմ Սոն Դալ (Յու Սընգ Հո) հանճարեղ խաբեբա է,որն ունի գրավիչ տեսք և համարձակություն։ Նա աշխատում է Բո Վոնի(Կո Չան Սոկ),բախտագուշակ բուդիստ Յունի(Ռա Մի Ռան) և Գյոնի(Կիմ Մին Սոկ) հետ միասին։ Թիմը հայտնի է խարդախությամբ ։ Իրենց պլանի համար նրանք պետք է խաբեն ամենաազդեցիկ մարդ Սունգ Դեյ Ռյոնին(Չո Ջոյ Հյուն)

## Դերերում
*Յու Սընգ Հոն Կիմ Ին Հոնգ/Կիմ Սոն Դալի դերում
*Չո Ջե Հյունը Սունգ Դեյ Ռյոնի դերում
*Կո Չանգ Սուկը ԲոՎոնի դերում
*Ռա Մի Ռան բախտագուշակ բուդիստ Յուն
*Կիմ Մին Սոկը Գյոն Իի դերում

## Ծանոթագրություններ

## Աղբյուրներ
* Official website of Kim Seon-dal
* Kim Seon-dal on Naver 
* Kim Seon-dal on Daum
* Kim Seon-dal on Movist
* Kim Seon-dal on Korean Movie Data Base

Կատեգորիա:2010-ականների կորեերեն ֆիլմեր
Կատեգորիա:2016 ֆիլմեր
Կատեգորիա:Կորեերեն ֆիլմեր
Կատեգորիա:Հարավկորեական ֆիլմեր
Իսելին Սոլհեյմ

**Իսելին Լյոքեն Սոլհեյմ** (, ), նորվեգացի երգչուհի և երգերի հեղինակ։ Հիմնականում հանդես է գալիս փոփ ժանրում՝ ֆոլքի և էլեկտրոնային երաժշտության տարրերով։ Մեծ ճանաչում ձեռք բերեց «Faded» և «Sing Me to Sleep» երգերի կատարումից հետո, որոնց հեղինակն էր նորվեգացի պրոդյուսեր Ալան Ուոքերը։

## Կենսագրություն և կարիերա
Իսելին Սոլհեյմը ծնվել է նորվեգական Նյոուսթդալ կոմունայում՝ 1990 թվականի հունիսիս 20-ին։ Երգել սկսել է վաղ տարիքից։ 2007 թվականին մասնակցել է նորվեգական «Pop Idol» երգի մրցույթի, որտեղ մտնում է թոփ-40-ի կազմի մեջ։ 2009 թվականին, ավագ դպրոցն ավարտելուց հետո, երգչուհին մեկնում է Սաննեֆյորդ, որտեղ սկսում է զբաղվել երաժշտությամբ, իսկ դրանից հետո սկսում է գրել սեփական երգերը։ 2010 թվականին մեկնում է Միացյալ Թագավորություն և ընդունվում Լիվերպուլի Թատերական արվեստի ինստիտուտը։ Վերադառնալով Անգլիայից՝ Սոլհեյմը պայմանագիր է ստորագրում «Bisi Music» ստուդիայի հետ և թողարկում իր դեբյուտային ալբոմը՝ «What’s Happening»: Այն ընտրվել է «շաբաթվա երգ» նորվեգական «Radio Norge» ազգային ռադիոյի կողմից։ Սկանդինավյան «The Wizard of Us» մրցույթին Իսելինը բարձր հորիզոնականներ է գրավում։

Իսելին Սոլհեյմին մեծ ճանաչում է բերում նորվեգացի պրոդյուսեր Ալան Ուոքերի հետ համագործակցությունը։ Վերջինիս կողմից ստեղծված «Faded» և «Sing Me to Sleep» երգերը Իսելինին դարձնում են աշխարհահռչակ։ Այս երգերը Նորվեգիայի և այլ երկրների հիթ-շքերթներում զբաղեցնում են առաջին հորիզոնականները։

Այսօր երգչուհին ապրում և ստեղծագործում է Օսլոյում։

## Սկավառակագրություն
### Սինգլներ

#### Սոլո

#### Դուետներ

### Այլ երգեր

### Համագործակցություն

## Ծանոթագրություններ

## Արտաքին հղումներ
* 
* 
* 
* BBC artist page for Iselin Solheim. 

Կատեգորիա:21-րդ դարի երգչուհիներ
Կատեգորիա:Նորվեգացի երգչուհիներ
Կատեգորիա:Նորվեգացի փոփ երաժիշտներ
Կատեգորիա:Նորվեգացի փոփ երգիչներ
Բենթե Սքարի

**Բենթե Սքարի** (, սկզբնապես **Մարտինսեն** (, ), տիտղոսավոր նորվեգացի դահուկորդուհի, ով 1992 թվականից 2003 թվականներին հանդես է եկել Նորվեգիայի հավաքականի կազմում։ Մասնակցել է Ձմեռային երեք օլիմպիական խաղերի։ 2002 թվականին նվաճել է բարձրագույն մակարդակի մեդալ 10 կմ դասական ոճի մրցավազքում՝ առաջ անցնելով հաղթողի հավակնորդներ Յուլյա Չեպալովային և Օլգա Դանիլովային։ Այս մրցումներում նա նաև նվաճել է բրոնզե մեդալ 30 կմ դասական ոճում և արծաթե մեդալ 4×5 կմ փոխանցավազքում։

Բենթե Սքարին ունի հինգ աշխարհի չեմպիոնի հինգ ոսկե (5 կմ՝ 1999 թ., 10 կմ՝ 2001 թ. և 2003 թ.,  15 կմ՝ 2001 թ. և 2003 թ.), երկու արծաթե (4 x 5 կմ՝ 1997թ. և 2001թ.) մեդալներ։ Դահուկորդուհին 55 անգամ մրցահարթակ է դուրս եկել Աշխարհի գավաթի տարբեր մրցավազքերում, այդ թվում՝ 41 անգամ զբաղեցնելով առաջին, 13 անգամ երկրորդ և 5 անգամ երրորդ հորիզոնականները։

2001 թվականին Սքարին ստացել է Հոլմենկոյենի մեդալ՝ այն կիսելով լեհ Ադամ Մալիշի և նորվեգացի Թոմաս Ալսգորդի հետ։ Հատկանշական է, որ Սքարիի հայրը հանդիսանում է 1968 թվականի օլիմպիական չեմպիոն Օդ Մարտինսենը, ով 1969 թվականին նույնպես արժանացել է այդ մրցանակի։ 2003 թվականին  Սքարին Հոլմենկոլենի ցատկուղում անցկացված դահուկային փառատոնի ժամանակ հաղթել է 30 կմ մրցավազքում, իսկ 2002-2003 մրցաշրջանի ավարտին հայտարարել իր սպորտային մասնագիտական կարիերայի ավարտի մասին։

Ներկայում Բենթե Սքարին բնակվում է Նորվեգիայի Նիթեդալ համայնքում։ 1999 թվականից ամուսնացած է  Հարի Սքարիի հետ։ Ունի մեկ դուստր և մեկ որդի։

### Աշխարհի գավաթի վերջնահաշվարկ

|
**2002/03 մրցաշրջան**

## Ծանոթագրություններ

## Արտաքին հղումներ
* Հոլմենկոլենի մեդալակիրներ: 
* Հոլմենկոլենի բոլոր հաղթողները սկսած 1892 թվականից:
* Top-10 лыжниц XXI века.

Կատեգորիա:Նորվեգացի մարզիկներ
Կատեգորիա:Սեպտեմբերի 10 ծնունդներ
Կատեգորիա:1972 ծնունդներ
Կատեգորիա:Օսլո քաղաքում ծնվածներ
Կատեգորիա:Նորվեգացի օլիմպիական չեմպիոններ
Too Good

**«Too Good»**, կանադացի երգիչ Դրեյքի երգն իր չորրորդ՝ *[[Views]]* ստուդիական ալբոմից։ Թողարկվել է 2016 թվականի հուլիսի 26-ին որպես հինգերորդ սինգլ OVO, BBK, Young Money, Cash Money և Republic լեյբլներում Ռիհաննայի մասնակցությամբ։ Երգը հեղինակներն են՝ Դրեյք, Robyn Fenty, Paul Jefferies, Maneesh Bidaye, Dwayne Chin-Quee, Andrew Hershey, Andre Sutherland, A. Martin, պրոդյուսերները՝ Nineteen85 և Supa Dups։ Սինգլն զբաղեցրել է երրորդ հորիզոնականը Մեծ Բրիտանիայի հիթ-շքերթում (UK Singles Chart) և ընդգրկվել քսան լավագույն երգերի ցանկում աշխարհի տարբեր երկրներում։ Մեծ Բրիտանիայում (և ԱՄՆ-ում) սինգլի տպաքանակը գերազանցել է 0,6 մլն օրինակը, և այն ստացել է պլատինե կարգավիճակ։

## Առևտրային հաջողություն
«Too Good» երգը հասել է երրորդ հորիզոնականին բրիտանական հիթ-շքերթում։ Այն զբաղեցրել է 14-րդ հորիզոնականը Billboard Hot 100 հիթ-շքերթում, առաջին հորիզոնականը Rhythmic (Billboard) և երրորդ հորիզոնականը Hot R&B/Hip-Hop Songs հիթ-շքերթներում։ Մեծ Բրիտանիայում (և ԱՄՆ-ում) սինգլի տպաքանակը գերազանցել է 0,6 մլն օրինակը, և այն ստացել է պլատինե կարգավիճակ։

## Արձագանքներ
Pitchfork Media հրատարակությունը երգը կոչել է Լավագույն նոր թրեք («The Best New Track»)։

*[[Billboard]]* ամսագիրը «Too Good» երգն ընդգրկել է տարվա լավագույն երգերի ցանկում՝ «100 Best Pop Songs of 2016» (№ 32)։

Երգն ընդգրկվել է Billboard կողմից կազմված 2016 թվականի ԱՄՆ լավագույն սինգլների ամփոփիչ ցանկում (հորիզոնական № 29)։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
*  (audio)

Կատեգորիա:Ռիհաննայի երգեր
Էվա Ժոլի

**Էվա Ժոլի** (, ի ծնե **Գրու Եվա ֆարսեթ** , ), ֆրանկո-նորվեգական ծագմամբ ֆրանսիացի պետական և քաղաքական գործիչ։

2009 թվականին Եվրոպա էկոլոգիա կուսակցության ընտրական կոալիցիայից դարձել է Եվրոպական խորհրդարանի պատգամավոր։ 2011 թվականի հուլիսի 12-ին Ժոլին դարձել է Ֆրանսիայի նախագահի թեկնածու՝ «Եվրոպա էկոլոգիա կանաչներ» կուսակցությունից։

## Կենսագրություն
Գրու Էվա Ֆարսեթը ծնվել է 1943 թվականին աղքատ ընտանիքում, որը բնակվում էր Օսլոյի բանվորական թաղամասերից մեկում։ «Միսս Նորվեգիա» գեղեցկության մրցույթի ժամանակ զբաղեցնելով երրորդ հորիզոնականը՝ 18-ամյա Եվան լքել է հայրենի երկիրը և ընդունվել Փարիզի համալսարաններից մեկի իրավագիտության ֆակուլտետ։ Ուսմանը զուգընթա՝ աշխատանքի է ընդունվել Ժոլի ազգանունով մի ընտանիքի մոտ՝ որպես սպասուհի։ Հենց այս աշխատանքի ժամանակ է նա ծանոթացել Պասկալ Ժոլիի հետ։ Վերջինս ընտանիքի ավագ զավակն էր և սովորում էր բժշկական ֆակուլտետում։ Պասկալը ու Էվան ամուսնացել են 1967 թվականին։ Զույգը ունեցել է դուստր, ով հետագայում դարձել է իրավաբան և որդի, ով հետագայում դարձել է ճարտարագետ։

### Կարիերա
Ավարտելով համալսարանը՝ Ժոլին հոգեվերլուծական կլինիկայում աշխատել է որպես իրավաբան-խորհրդատու։ Սակայն 38 տարեկանում Ժոլին որոշում է դադարեցնել գործունեությունը՝ ընդունվելով Փարիզի Դատավորների դպրոց։ Օռլեանի դատավորի օգնականից Ժոլին հասել է Փարիզի արդարադատության պալատի ֆինանսական բաժնի ղեկավար։

Ավելի ուշ, Ժոլին դարձել է տնտեսական հարցերով զբաղվող (արբիտրաժային) բավականին հայտնի դատավոր։ Առավել հայտնի է դարձել, ի շնորհիվ, սկանդալային «Էլֆի գործի» (), որի համաձայն, 1996 թվականին Elf Aquitaine նավթային ընկերության ղեկավարությունը և որոշ քաղաքական գործիչներ մեղադրվեցին կաշառք վերցնելու մեջ։ Կաշառքի չափը կազմել է մի քանի միլիոն եվրո։ Ընդ որում, պայմանագրերը կնքվել են Աֆրիկայի մի քանի երկրներում, իսկ պետական գործիչները մեղադրվում էին պետական միջոցները մսխելու մեջ։

## Ծանոթագրություններ

Կատեգորիա:Նորվեգացի դատավորներ
Կատեգորիա:Նորվեգացի իրավաբաններ
Կատեգորիա:Նորվեգիայի պետական գործիչներ
Կատեգորիա:Նորվեգիայի քաղաքական գործիչներ
Կատեգորիա:Փարիզի համալսարանի շրջանավարտներ
Կատեգորիա:Ֆրանսիայի կին քաղաքական գործիչներ
Կատեգորիա:Ֆրանսիացի գրողներ
Կատեգորիա:Ֆրանսիացի փաստաբաններ
Անեթթ Սագեն

**Անեթթ Սագեն** (, ), նորվեգացի դահուկացատկորդ, աշխարհի առաջնության հաղթող, կանանց մայրցամաքային գավաթի բազմակի հաղթող։

## Կարիերա
Անեթթ Սագենը բոլոր ժամանակների լավագույն կին դահուկացատկորդներից է։ 2004 թվականին  բազմաթիվ լրատվամիջոցներ մեծ ուշադրության են արժանացրել Անեթթին, երբ նրան մերժեցին մասնակցելու Վիկերսունդի K-185 դահուկացատկին, չնայած նրա դրսևորած լավ արդյունքներին։ Անեթթ Սագենի  գլխավոր հակառակորդը Միջազգային դահուկային ֆեդերացիայի լեռնադահուկային կոմիտեի նախագահ Թորբյորն Իգսեթն էր։ Բանավեճը շուտով դարձավ սպորտի աշխարհում կանանց իրավունքների դեմ պայքար։

2003 թվականից Սագենը մասնակցում է մրցաշարերի։ 2004 և 2005 թվականներին մասնակցել է Հոլմենկոլենի լեռնադահուկային փառատոնին։ 2009 թվականից ունի բազմաթիվ հաղթանակներ։

2009 թվականի փետրվարի 20-ին Սագենը Դահուկացատկի կանանց աշխարհի առաջնությունում նվաճել է բրոնզե մեդալ, 2010 թվականի մարտին Հոլմենկոլլենում ցատկահարթակից կատարել է առաջին ցատկը՝ 106,5 մետր։  2011 թվականի աշխարհի առաջնությունում նույն  ցատկահարթակից Անեթթը ձախողել է՝ զբաղեցնելով 22-րդ տեղը։

Աշխարհի գավաթի կանանց առաջնությունում Սագենն իր ցուցանիշներով եղել է ութերորդը, ընդհանրապես ամբողջ մրցաշրջանում նա երկու անգամ բարձրացել է մրցանակային պոդիում՝ դառնալով երրորդ մրցանակակիր։ Ընդհանուր վարկանիշային աղյուսակում նա դարձել է վեցերորդը, իսկ մեկ տարի անց բարձրացել է մեկ քայլ՝ միաժամանակ Շոնախում դառնալով առաջին գավաթակիր։

## Աշխարհի գավաթ
### Մրցաշարային աղյուսակ

### Հաղթանակներ

## Ծանոթագրություններ

## Արտաքին հղումներ
* FIS ski jumper
* Holmenkollen winners since 1892

Կատեգորիա:Նորվեգացի մարզիկներ
Կատեգորիա:Նորվեգացի դահուկացատկորդներ
Վրեժ Կիրակոսյան

**Վրեժ Սարիբեկի Կիրակոսյան** (), հայ նկարիչ, գրող և մոտիվացիոն հռետոր։

## Կենսագրություն
Վրեժ Կիրակոսյանը ծնվել է Երևանում՝ Սարիբեկ և Տատյանա Կիրակոսյանների ընտանիքում։ Կիրակոսյանների հինգերորդ երեխան է։ Հայրը ազատազրկվել է, երբ Վրեժը 6 տարեկան է եղել, հետագայում ևս մի քանի անգամ բանտարկվել է և մահացել է 2004 թվականին ալկոհոլի չարաշահումից։ Մայրը միայնակ է մեծացրել երեխաներին։ Ի տարբերություն այժմ ապրող հաշմանդամություն ունեցող այլ մոտիվացիոն հռետորների (Նիք Վույչիչ, Լիզա Վելասկես, Կլաուդիո Օլիվեյրա) Վրեժը մեծացել է անապահով ընտանիքում, չի ունեցել բժշկական և սոցիալ-մանկավարժական խնամք։

Վրեժը առողջ է ծնվել, բայց ութ ամսական հասակում բարձրությունից անհաջող ընկել է, վնասել ողնուղեղը և կորցրել է քայլելու, իսկ 12 տարեկանում՝ սողալու հնարավորությունը։ 30 տարեկանում միայն աջ ձեռքի մասնակի շարժունակություն է մնացել։ Վրեժը մանկապարտեզ և դպրոց չի հաճախել։ Նրա հետ չեն աշխատել ո'չ սոցիալական ծառայության աշխատակիցները, ո'չ բժիշկները, ո'չ էլ ծնողները։ Վրեժը ինքնուրույն սովորել է գրել, կարդալ, նկարել։ Լինելով այն միջավայրում, որտեղ միայն հիմնական ֆիզիոլոգիական կարիքներն են հոգացվել, Վրեժը բացառապես սեփական ոգու և մտքի ուժի շնորհիվ հաղթահարել է հոգեբանական բազմաթիվ խնդիրներ։ 2011 թվականին 28-ամյա Վրեժը դիմել է հանրությանը՝ խնդրելով գումար՝ իր հետազոտության համար։ 2012 թվականին առաջին անգամ բժշկական հետազոտություն է անցել Իսրայելի կլինիկաներից մեկում, որտեղ նրան ախտորոշել են երկրորդ տեսակի ողնուղեղային ամիոտրոֆիա, ծանր աստիճանի ֆիքսված կիֆոսկոլիոզ, թոքերի ռեստրիկտիվ հիվանդություն, ապահամակշռման փուլի սկիզբ։

Վրեժը նկարել է, գրել գրքեր և զբաղվել մոտիվացիոն հռետորությամբ։

Մահացել է 2025 թվականի մարտի 3-ին, Պերմում, երկարատև հիվանդությունից հետո։

## Ստեղծագործական կյանք
Վրեժը ինքնուս նկարիչ էր։ Փոքր տարիքից նկարել է և քանդակել։ Սկզբում ծեփել է պլաստիլինից, ապա շարունակել կավով։ Հնարավորություն չունենալով շփվել այլ նկարիչների հետ, չունենալով ուսումնական գրականություն, փորձելով ու սխալվելով՝ ստեղծել է մարդու մարմնի համաչափության ու ծավալների պատկերման իր սիստեմը։

Երիտասարդ տարիքում գերադասել է աշխատել ջրաներկով և մատիտով։ 17 տարեկանից գումար է վաստակել միայն նկարելով։ Ստացել է դիմանկարների և կիսաաբստրակտ նկարների պատվերներ։ 20 տարեկանից սովորել է նկարել յուղաներկով, ակրիլով և պաստելով։

Վրեժի նկարները գտնվում են Հայաստանի, Ռուսաստանի, ԱՄՆ, Մեծ Բրիտանիայի, Չինաստանի, Ֆրանսիայի, Բելառուսի, Ուկրաինայի մասնավոր հավաքածուներում։ Վրեժ Կիրակոսյանը որպես սահմանափակ հնարավորություններով նկարիչների մրցույթի հաղթող 2006 թվականին բացել է իր առաջին անհատական ցուցահանդեսը։

2014 թվականի մայիսի 27-ին որպես խոսնակ մասնակցել է միջազգային «Ստեղծագործություն և գեղեցկություն» առցանց-կոնֆերանսին և վարել է յուղանկարչության վարպետության դասը։

2014 թվականի հուլիսի 8-22-ը Մոսկվայի Վերնանդսկու անվան պետական երկրաբանական թանգարանում բացվել է Ռուսաստանում Վրեժի առաջին անհատական ցուցահանդեսը։

## Գրականություն
* 
* 
* 
* 
* 
* 
* 
* 

## Երկեր
* 

## Ծանոթագրություններ

Կատեգորիա:Հայ գրողներ
Կատեգորիա:Հայ նկարիչներ
Մյուզլե

մինի|Մյուզլե և մետաղաթիթեղ
[աջից|մինի|[Խցանափայտ|Խցան, մետաղաթիթեղ և մյուզլե]]
աջից|մինի|Մյուզլեի մետաղաթիթեղների հավաքածու
**Մյուզլե** (, -ից` «դնչկալ հագնել»), մետաղալարե սանձիկ, որը պահում է փրփրուն և թշշան գինիների խցանը։

Որպեսզի շամպայնի շիշը փակող խցանը դիմանա գազի ճնշմանը և խցանը ինքնաբերաբար դուրս չթռչի, վերևից խցանին ագուցվում է մյուզլե` մետաղալարե հատուկ սանձիկ, որը խցանը ֆիքսում է շշի բերանին։ Մյուզլեն պատրաստվում է 0,7-1,0 մմ հաստությամբ ցածրածխածնային պողպատե ցինկապատ կամ արծնապատ մետաղալարից։ Մյուզլեն ագուցում են խցանին և ամրացնում շշերի բերանի եզրապսակի տակ կիսամեխանիկական մեքենաներով, կիսաավտոմատներով կամ ավտոմատներով։ Երբեմն ավելի լավ ամրացնելու համար մյուզլեն ագուցելուց առաջ խցանի վրա դնում են լրացուցիչ մետաղաթիթեղ։

## Պատմություն
Կա ավանդություն, համաձայն որի` առաջին անգամ մյուզլե պատրաստվել է այն մետաղալարից, որը իր հին իրանակալից քաշել-պոկել է տիկին Կլիկոն` շամպայնի իր տեսակի` «Այրի Կլիկոյի» խցանը ամրացնելու համար։ Ամենայն հավանականությամբ, սա առասպել է, քանի որ ի սկզբանե մյուզլեները պատրաստվել են պարանից։ Մետաղալարից մյուզլեի գյուտի արտոնագիրը 1844 թվականին ստացել է Ադոլֆ Ժաքսոնը։

## Մյուզլեն այսօր
Ներկայում մետաղալարի երկարությունը կարող է տատանվել 50-ից 60 սմ-ի սահմաններում` կախված պատրաստման տեխնոլոգիայից։ Ընդ որում, առանձին դեպքերում կարող է օգտագործվել տարբեր երկարության երկու մետաղալար (մեկը մոտ 40 սմ երկարությամբ` խցանը պարուրող «թագանման» մասի համար, մյուսը` մոտ 20 սմ երկարությամբ, շշի բերանը պարուրող ոլորված հատվածի համար)։ Մյուզլեն հանելու համար բավական է մետաղալարի վեց կիսապտույտ։

Ժամանակակից մյուզլեները պատրաստվում են մեխանիկական եղանակով։ Մյուզլեները դարձել են ավելի անձնավորված. մետաղաթիթեղների վրա նշվում են արտադրողի ապրանքանշանը և անվանումը։ Կախված արտադրողից` դրանք կարող են տարբերվել գույնով և չափով, ինչը դարձել է հավաքորդների կողմից հետաքրքրության պատճառ։ Թողարկում են հատուկ կատալոգներ։

## Ծանոթագրություններ

Կատեգորիա:Գինեգործություն
Անիթա Մոեն

**Անիթա Մոեն** (, ), նորվեգացի դահուկավազորդ։

## Կարիերա
Նորվեգիայի հավաքականի կազմում հանդես է եկել 1987-2003 թվականներին։ Մասնակցել է երեք Ձմեռային օլիմպիական խաղերի, նվաճել 5 մեդալ, երեք արծաթե (4 x 5 կմ՝ 1994, 1998, 2002) և երկու բրոնզե մեդալ (15 կմ՝ 1998, անհատական սպրինտ՝ 2002)՝ 1994 թվականին Լիլեհամերում 4 х 5 կմ էստաֆետում նվաճել է արծաթե մեդալ, 1998 թվականին Նագանոյում՝ արծաթե մեդալ, 2002 թվականին՝ Սոլթ Լեյք Սիթիում՝ արծաթե և բրոնզե մեդլաներ 1,5 կմ ազատ ոճում։

Մոենն աշխարհի առաջնություններում նվաճել է 5 մեդալ՝ ունի 4 արծաթե (1995, 1997, 2001, 2003) և մեկ բրոնզե մեդալ (1993)։ Անհատական մրցումներում լավագույն արդյունքը ցուցաբերել է 1997 թվականին, 30 կմ մրցավազքում ավարտել է հինգերորդը։ Ընդհանուր հաշվարկով՝ Անիտա Մոենը 20 անգամ Աշխարհի գավաթի խաղարկության տարբեր փուլերում բարձրացել է պոդիում, այդ թվում `երեք անգամ` առաջին տեղ, յոթ անգամ՝ երկրորդ և տասը անգամ` երրորդ։ 1992-2002 թթ. իր կարիերայի ընթացքում Մոենը բոլոր մակարդակներում հաղթել է 18 մրցավազքերում։

2001 թվականին եղել է Tjejvasan դահուկավազքի միջոցառման հաղթող։

2002-2003 թթ. մրցաշրջանի վերջում Մոեն հայտարարել է իր սպորտային կարիերայի ավարտի մասին։

## Օլիմպիական խաղեր
*  –  1994 թ. Լիլեհամեր	4 x 5 կմ
*  – 1998 թ. Նագանո 4 x 5 կմ
*  – 2002 թ.  Սոլթ Լեյք Սիթի 4 x 5 կմ
*  – third place	1998 թ. Նագանո	15 կմ
*  – third place	2002 թ. Սոլթ Լեյք Սիթի, անհատական սպրինտ

## Աշխարհի առաջնություններ
*  – 1995 թ. Ֆանդեր Բեյ	4 x 5 կմ
*  – 1997 թ. Թրոնհեյմ 4 x 5 կմ
*  – 2001 թ. Լահթի	4 x 5 կմ
*  – 2003 թ. Վալ դի Ֆիեմ	4 x 5 կմ
*  – 1993 թ. Ֆալուն	4 x 5 կմ

## Ծանոթագրություններ

## Արտաքին հղումներ
* Athlete: MOEN Anita

Կատեգորիա:Նորվեգացի դահուկավազորդներ
Կատեգորիա:Նորվեգացի դահուկավազորդուհիներ
Կատեգորիա:Նորվեգացի մարզիկներ
Կատեգորիա:Նորվեգացի մարզուհիներ
Անիտա Սքորգան

**Անիտա Սքորգան** (, ), նորվեգացի երգիչ-երգահան։ «Եվրատեսիլ» երգի մրցույթում հինգ անգամ ներկայացրել է Նորվեգիան` երկու անգամ որպես մենակատար, մեկ անգամ Յան Թայգենի հետ, 1983 թվականին որպես Յան Թայգենին աջակցող երգիչ, 1981 թվականին՝ որպես Ֆին Կալվիկին աջակցող երգչուհի։

## Կարիերա
Անիտա Սքորգանը 5 անգամ Նորվեգիան ներկայացրել է «Եվրատեսիլ» երգի մրցույթում՝ երկու անգամ որպես մենակատար, մեկ անգամ `Յան Թայգենի հետ, 1983 թվականին՝ որպես Թայգենին աջակցող երգչուհի, 1981 թվականին՝ Ֆին Կալվիկին աջակցող երգչուհի։ 1977 թվականին Լոնդոնում կատարել է «Կազանովա» երգը և զբաղեցել 14-րդ տեղը։ Երկու տարի անց կրկին «Եվրատեսիլ»-ում «Օլիվեր» երգով հանդես է եկել Երուսաղեմում և զբաղեցրել 11-րդ տեղը։ Անգլիայում կրկին Եվրատեսիլի բեմում հանդես է եկել այն ժամանակ իր ամուսնու Յան Թայգենի հետ «Adieu» երգով, որը Հարգոյթում ընրտվել է 12-րդ տեղում։

1976-1985 թվականներին յոթ անգամ հանդես է եկել «Մելոդի Գրան Պրի» հեռուստատեսային շոուում։ 2001 թվականի նոյեմբերի 17-ին իր հին դասընկերոջ հետ հանդես է եկել «Den store klassefesten (Մեծ դասարանի վերամիավորում) նորվեգական հեռուստաշոուում։

1988 թվականին Անիտան կրկին Նորվեգիան ներկայացրել է «Եվրատեսիլ» երգի մրցույթում որպես համահեղինակ և երգչուհի, որտեղ եղել է Կարոլին Կրուգերին աջակցող երգչուհի, երգել է «For vår jord» (Հանուն մեր Երկրի) երգը, զբաղեցրել 5-րդ տեղը։ Սքորգանը նաև «Դու իմն էիր» երգի հեղինակներից է։ Երգը 1999 թվականին Նորվեգիայի Մելոդի Գրան պրիում զբաղեցրել է հինգերորդ տեղը։ 1999 թվականի Եվրատեսիլ երգի մրցույթին երգի ընտրությունը կատարվել է հենց այդ շոուի ժամանակ։

1983 թվականին նկարահանվել է «Prima Veras saga om Olav den hellige» և 1997 թվականին՝ «Stjerner i sikte» ֆիլմերում։

1995 թվականին երգել է «Պոկահոնտաս» դիսնեյան մուլֆիլմում, 1997 թվականին՝ Անաստասիա մուլտֆիլմում, 1998 թվականին՝ «Կախարդական թուր։ Կամելոտի փնտրտուքներում» մուլտֆիլմում որպես Քեյլի։

2004 թվականին հիմնադրել է Queen Bees խումբը։

2010 թվականի նոյեմբերին նա հարցազրույց է տվել Ջերեմի Վինեի շոուին և երգել BBC Radio 2-ում։ 2011 թվականի հուլիսին կրկին հարցազրույց է տվել Ջերեմի Վինեի շոուին Նորվեգիայի 2011 թվականի հարձակումներից հետո։

### Ալբոմներ
*1975: *Til en venn*
*1976: *Du er nær meg* (#16)
*1976: *Tänk på mej*
*1977: *Young Girl* (#12)
*1978: *Anita Skorgan*
*1979: *Ingen vei tilbake*
*1979: *Krama dej*
*1980: *De fineste*
*1981: *Pastell* (#21)
*1983: *Cheek to Cheek* (Յան Թայգենի հետ) (#1)
*1985: *Karma* (#10)
*1986: *White Magic* (#6)
*1990: *Basic*
*1994: *Julenatt* (#13)
*2001: *Gull*
*2008: *Julenatt*
*2009: *Hele veien - 47 utvalgte sanger* (#4)
*2011: *På gyllen grunn* (#25)
*2013: *La høsten være som den er* (#5)

### EPs
*1973: *Fire klassiske pianostykker*
*1973: *Aufschwung op. 12 nr. 2*

### MC-Cassettes
*1981: *Anita Skorgans beste*

### Սինգլներ
*1977: "Casanova"(#4)
*1979: "Oliver" (#6)
*1982: "Adieu" (Յան Թայգենի հետ) (#3)
*1983: "Friendly" (Յան Թայգենի հետ) (#2)
*2009: "I denne julenatt" (#19)

## Անձնական կյանք
Ամուսնացած է եղել նորվեգացի երգիչ-երգահան Յան Թայգենի հետ։ Նրանք դուստր ունեն։

## Ծանոթագրություններ

## Արտաքին հղումներ
* Անիտա Սքորգանի կենսագրականը

Կատեգորիա:Եվրատեսիլ երգի մրցույթի մասնակիցներ
Կատեգորիա:Նորվեգացի երաժիշտներ
Կատեգորիա:Նորվեգացի երգչուհիներ
Կատեգորիա:Նորվեգացի փոփ երգիչներ
Գրեթե Ինգեբորգ Նյուքքելմո

**Գրեթե Ինգեբորգ Նյուքքելմո** (, ),  նորվեգացի դահուկորդուհի և բիաթլոնիստուհի, դահուկավազքի և բիաթլոնի հաղթող։

Գրեթե Նյուքքելմոն սկսել է իր կարիերան դահուկավազքում։ Նրա համար սպորտի գագաթնակետը դարձել է ավստրիական Զեֆելդում 1985 թվականին տեղի ունեցած դահուկավազքի աշխարհի առաջնությունը, որտեղ նա նվաճել է բոլոր տարածություններում մեդալներ, այդ թվում՝ 20 կմ տարածությունում ոսկե մեդալ, փոխանցումավազքում արծաթե մեդալ և երկու բրոնզե մեդալ 5 և 10 կմ տարածության մրցավազքում։

Դահուկավազքի աշխարհի գավաթի 1984/85 մրցաշրջանում Գրեթե Ինգեբորգ Նյուքքելմոն զբաղեցրել է երկրորդ հորիզոնականը։

1990 թվականից Նյուքքելմոն սկսեց զբաղվել բիաթլոնով։ Բիաթլոնում նրա գագաթնակետը դարձավ 1991 թվականին ֆիլանդական Լահթի քաղաքում տեղի ունեցած աշխարհի առաջնությունը, որտեղ նա 7.5 կմ տարածությունում դարձել է հաղթող և նվաճել է երկու արծաթե մեդալ փոխանցավազքում ու 15 կմ առանձնահատուկ մրցավազքում։

1992 թվականին նա մասնակցել է  ֆրանսիական Ալբերվիլում անցկացված Ձմեռային օլիմպիական խաղերին, որտեղ նրա լավագույն արդյունքը դարձել է 15 կմ տարածությունում 18-րդ տեղը։

1999 թվականից մինչև 2003 թվականը Գրեթե Ինգեբորգ Նյուքքելմոնը ղեկավարել է Նորվեգիայի օլիմպիական կոմիտեն։

Նյուքքելմոնը ամուսնացած է նորվեգացի դահուկորդ Վեգարդ Ուլվանգի հետ։

## Ծանոթագրություններ

## Արտաքին հղումներ
* NYKKELMO Grete Ingeborg - ATHLETE INFORMATION. 
* Ingeborg's biography. 

Կատեգորիա:Թրոնհեյմ քաղաքում ծնվածներ
Կատեգորիա:Դեկտեմբերի 25 ծնունդներ
Կատեգորիա:1961 ծնունդներ
Կատեգորիա:Նորվեգացի մարզիկներ
Կատեգորիա:Նորվեգացի բիաթլոնիստուհիներ
Կատեգորիա:Նորվեգացի դահուկավազորդուհիներ
Կատեգորիա:Նորվեգացի մարզուհիներ
Քեթրին Ալթֆաթեր

**Քեթրին Ալթֆաթեր** (, ), ամերիկացի նկարչուհի։ Աշխատել է յուղաներկով և ջրաներկով։ Ստեղծագործությունները գտնվում են Նյու Յորքի ժամանակակից արվեստի թանգարանում և շատ այլ վայրերում։ Համարվում է առաջին կինը, ով պաշտոնապես պաշտոն է զբաղեցրել  Ջրանկարիչների ամերիկյան ընկերությունում։

## Կենսագրություն
Քեթրին Ալթֆաթերը ծնվել է 1907 թվականին Արկանզաս Լիթլ Ռոք քաղաքում։ 1970 թվականին Լիթլ Ռոք քաղաքում հիմնադրել է նկարիչների Միջինհարավային ջրանկարիչների խումբը, որի անդմաներից էին Դորիս Ուիլյամսոն Մեյփսը, Բրյուս Ռ. Անդերսոնը, Ժոզեֆին Գրահամը և Էդվին Սի. Բրյուվերը։

Մեծ մասամբ ապրել է Նյու Յորքի նահանգի Հուդսոն գետի հովտում (),  Լոնգ Այլենդում, Նյու Յորքում։ Շուրջ տասը տարի ապրել է Արկանզասի Սքոթ, Լոնոկի շրջաններում։ Կյանքի վերջում առանձնացել է Ֆլորիդայի Նյու Սմիրնա Բիչ քաղաքում, որտեղ մահացել է 1984  թվականի հոկտեմբերի 9-ին։

Ամուսնացել է երկու անգամ՝ Ուելինգտոն Սքոթի () և Ֆրեդերիկ Ալթֆաթերի () հետ։

## Աշխատություններ
1947-1967 թվականներին Քեթրին Ալթֆաթերն արժանացել է ավելի քան հիսուն մրցանակների, այդ թվում` 1969 թվականին Նյու Յորքի Ազգային արվեստի ակումբի առաջին մրցանակին ջրաներկային աշխատանքների համար։ Նկարչուհու աշխատանքներից գտնվում են Նյու Յորքի Մետրոպոլիտեն թանգարանում, Գեղարվեստի ազգային ակադմեիայաում, Արվեստի ազգային ակումբում,  *Audubon Artists Royal Watercolor Society* (Լոնդոն), *Parrish Museum* (Նյու Յորք) և Մեխիկո քաղաքի արվեստի թանգարանում։ Նրա նկարները ներառվել են նաև Ջրանկարիչների ամերիկյան ընկերության շրջիկ ցուցահանդեսներում։

## Ծանոթագրություններ

## Արտաքին հղումներ
* Artists, Actresses and Writers 
*  Catherine Tharp Altvater 

Կատեգորիա:Ամերիկացի նկարչուհիներ
Կատեգորիա:Ամերիկացի արվեստագետներ
Որսաշրջան (մուլտֆիլմ, 1981)

**Որսաշրջան** (), խորհրդային նկարված մուլտիպլիկացիոն ֆիլմ է, ստեղծվել է 1981 թվականին, Կիևնաուչֆիլմ ստուդիայում։

15-րդ Համամիութենական կինոփառատոնի դիպլոմակիր։

Մուլտֆիլմը որսորդական շան մասին է, որը երազում էր գնալ որսի։

## Սյուժե
Շունը հրաշալի երազ է տեսնում, որտեղ նա վազում է աշնանային անտառում, արևի լուսավորությամբ։ Առջևից թռչում են թռչունները և շունը բարձր  հաչում է։ Տերը արթնանում է և շոյում շանը, հանգստացնելով նրան։ Առավոտյան տերը միացնում է ռադիոն, և հաղորդավարը հաղորդում է. «Այսօր բացվում է որսաշրջանը»։ Տերը հագնվում և տանում է շանը զբոսանքի «Охота» խանութի մոտ, որի ցուցափեղկին բադի և ցուլի խրթվիլակներ, որսի  հրացան, փամփշտակալ, որսապարկ, թիկնապայուսակ և ճտքակոշիկներ։ Այս բոլորը շունը հետաքրքիր զննում է։ Այգում շունը գաղտագողի մոտենում է ագռավին և տեսադաշտից կորցնում տիրոջը։ Հանկարծ շունը տեսնում է ճտքակոշիկներով և որսորդական հրացանով, փամփշտակալով և թիկնապայուսակով մարդու և սկսում է խնդրել նրա հետ որսի գնալ։ Անտառում շունը մի քանի անգամ  կանգնում ՝ «շնակաց» դիրքում, դա նշանակում է, որ շունը առջևում  որսի հոտ է զգում։ Բայց առաջին անգամ առջևի թփերում պարզվում է կով էր, երկրորդ անգամ՝ ծեր կին, որ սունկ էր հավաքում, իսկ վերջում՝ նրբերշիկ թիկնապայուսակի մեջ։ Եվ զայրացած որսորդը նետում է իր ճտքակոշիկները դեպի շունը։ Շունը փախչում է նրանից անձրևի տակ և վերադառնում քաղաք իր տիրոջ մոտ, որը ուրախանում է նրա վերադարձից։ Իսկ գիշերը արդեն նրա տերը երազ է տեսնում, որ նա քայլում է արևով լուսավորված  աշնանային անտառով, իսկ առջևից թռչում է թռչունը։

## Մրցանակներ
Մուլտֆիլմը ստացել  է 15-րդ Համամիութենական կինոփառատոնի դիպլոմ, որը կայացել է 1982 թվականին Թալինում։

## Վերահարատարակում
Մուլտֆիլմը հրապարակվել է տնային դիտումների համար  «Մարդը և առյուծը»  հավաքածուի կազմում։ Մուլտֆիլմների հավաքածուն թողարկվել է 2006 թվականին DVD տարբերակով։

## Ստեղծողներ

## Ծանոթագրություններ

Կատեգորիա:1981 մուլտֆիլմեր
Կատեգորիա:«Կիևնաուչֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր շների մասին
Անիտա Հեգերլանդ

**Անիտա Հեգերլանդ** (, ), նորվեգացի երգչուհի, 1960-70-ական թվականներին երեխա-աստղ։ 1980-ական թվականներին աշխատել է վոկալիստ Մայք Օլդֆիլդի հետ։

## Կենսագրություն և կարիերա
Անիտայի երաժշտական կարիերան սկսվել է 1968 թվականին, երբ ընտանիքով գտնվում էր Սուրբծննդյան համերգին Սաննեֆյորդ կոմունայի հրապարակում (Օսլոյի մոտակայքում)։ Անիտան այդ ժամանակ առաջին դասարան էր։ Երբ համերգի ժամանակ բեմից հարցրին, թե որևիցե մեկը չի՞ ուզի երգել հանդիսականներից, Անիտան վեր կացավ ու երգեց «I natt jag drømde nogon drøm» բողոք-երգը։ Այսպես նրան նկատեց Էրիկ Ֆրիս Օլսենը՝ Սաննեֆյորդի մշակույթի ազդեցիկ գործիչներից մեկը։ Հաջորդ օրը տեղական պարբերականը լույս ընծայվեց հետևյալլ վերնագրով՝ «Այսօր երեկոյան հրապարակում աստղ ծնվեց»։ Ընդամենը կես տարի անց Անիտա Հեգերլանդը թողարկեց իր առաջին ալբոմը, որն արագորեն՝ մի քանի հարյուր հազար օրինակով վաճառվեց երկրի տարածքում։

1970 թվականի ամռանը Անիտան Շվեդիայում զբաղեցրեց առաջին հորիզոնականը երգի մրցույթում՝ «Mitt Sommarlov» («Իմ ամառային արձակուդները») երգով։ Երգը յոթ շաբաթ հեռուստատեսային չարթերից չիջավ։

Մեկ տարի անց՝ 1971 թվականին իննամյա Անիտա Հեգերլանդը Գերմանիայի Ֆեդերատիվ Հանրապետությունում լույս ընծայեց իր անդրանիկ գերմանական ալբոմը՝ «Cowboys Suzie / Mamie and Papie» անվանումով, որի պրոդյուսերն է Հանս Բերտրամը։ Այդ ժամանակ թողարկվեց նաև երգչուհու առաջին գերմաներեն սինգլը։ Առաջին վաճառքի ժամանակ ալբոմը վաճառվեց երեսուն հազար, իսկ սինգլը՝ ութսուն հազար օրինակով։

Անիտան ելույթ է ունեցել նաև գերմանացի երգիչ Ռոյ Բլեքի հետ։ Դուետի «Schön ist es auf der Welt zu sein» («Գեղեցիկ է ապրել այս աշխարհում») երգը մեծ արձագանք ու ճանաչում գտավ Դանիայում։ 1973 թվականի հունվարին Դանիայում այս երգը վաճառվեց 100 հազար օրինակով։

1984 թվականին Անիտա Հեգերլանդը ծանոթացավ բրիտանացի մուլտիգործիքավորող Մայք Օլդֆիլդի հետ։ Վերջինս առաջարկեց Անիտային մասնակցել «Pictures in the Dark»О երգի ձայնագրմանը՝ որպես վոկալիստուհի։ Նրանց մոտ սիրավեպ է սկսվում։ Արդյունքում Անիտան վեց տարի անցկացրեց Միացյալ Թագավորությունում. նրանք միասին էին ապրում և ելույթ ունենում բեմին։

## Ծանոթագրություններ

## Գրականություն
*  
* 
*  
*  

## Արտաքին հղումներ
* 
* Anita Hegerland auf Discogs
* anitahegerland.de (Official German Homepage)

Կատեգորիա:Նորվեգացի դերասանուհիներ
Կատեգորիա:Նորվեգացի երգչուհիներ
Մարիա Վիկտորյա Մենա

**Մարիա Վիկտորյա Մենա** (, ), նորվեգացի երգչուհի։ Նա ծնվել է թատերագետի ընտանիքում, հայրը՝ թմբկահար է եղել, իսկ մայրը՝ սցենարիստ։ 2002 թվականին նա գրել է «Fragile (Free)» սինգլը, որը թողարկվել է Նորվեգիայում։ «My Lullaby» սինգլը՝ Norwegian Singles Chart ցանկում գրավեց 5-րդ տեղը։ Ավելի ուշ թողարկվեց «Another Phase» ալբոմը։ 2004 թվականին երգչուհին թողարկեց ևս 2 ալբոմ վերնագրված՝ «Mellow» և «White Turns Blue»: 2005 թվականին նա ձայնագրեց իր «Apparently Unaffected»-ը։ 2007 թվականին նա մասնակցեց Համբուրգի «Live Earth» փառատոնին։ 2008 թվականին երգչուհին թողարկեց թվով չորրորդ՝ «Cause and Effect» կոչվող ալբոմը։

## Սկավառակագրություն
### Ալբոմներ

''

### Սինգլներ

#### Այլ արտիստների հետ

## Ծանոթագրություններ

Կատեգորիա:Նորվեգացի երգչուհիներ
Կատեգորիա:Նորվեգացի փոփ երգիչներ
Կատեգորիա:21-րդ դարի երգչուհիներ
Կատեգորիա:Նորվեգացի երաժիշտներ
Կատեգորիա:Նորվեգացի ֆեմինիստներ
ԱՊԼ (այլ կիրառումներ)

**ԱՊԼ** կարող է վերաբերվել.
* Արաբական Պետությունների Լիգա
* Ավտովարորդների պաշտպանության լիգա
Բազային եկամուտ

**Բազային եկամուտ** (), **բազային եկամտի երաշխիք** (), **քաղաքացու եկամուտ** (), **բացարձակ բազային եկամուտ** (), **համընդհանուր բազային եկամուտ** (), **դեմոգրանտ** (), բարեկեցության ռեժիմի նոր տեսակ, որի շրջանակներում երկրի բոլոր քաղաքացիները (կամ մշտական բնակիչները) կանոնավոր կերպով կառավարությունից ստանում են կյանքի համար բավարար սահմանված որոշ գումար՝ առանց որևէ պայմանների։ Դրանից հետևոմ է, որ բազային եկամտի տրամադրման դիմաց պետությունը ստացողից չի պահանջում կատարել որևէ աշխատանք։ Մաքուր բազային եկամտի դեպքում գումարի տրամադրումը կախված չէ որևէ այլ եկամտի գոյությունից կամ բացակայությունից։

## Ընդհանուր ակնարկ
Մարդու հիմնական պահանջմունքների բավարարման (աղքատության գծին հավասար կամ ավել) համար բավարար բացարձակ եկամուտը (unconditional income) կոչվում է *ամբողջական բազային եկամուտ* (full basic income), իսկ եթե այն պակաս է վերոնշյալ գումարից, ապա կոչվում է *մասնակից բազային եկամուտ* (partial basic income): Բազային եկամուտը կարող է իրականացվել տարածաշրջանային, պետական կամ տեղական մակարդակով։

Սոցիալական ապահովման որոշ համակարգեր կապված են բազային եկամտի հետ, սակայն ունեն որոշ պայմաններ։ Օրինակ, բրազիլական Bolsa Família համակարգը սահմանափակված է միայն աղքատ ընտանիքներով, իսկ երեխաները պարտավոր են դպրոց այցելել։

## Ծանոթագրություններ

## Արտաքին հղումներ

* Treasury study in New Zealand 2010

Կատեգորիա:Աշխատանքային հարաբերություններ
Կատեգորիա:Աշխատանքի վարձատրում

Կատեգորիա:Եկամուտի վերաբաշխում
Կատեգորիա:Շուկայական սոցիալիզմ
Կատեգորիա:Սոցիալական ապահովություն
Կատեգորիա:Քաղաքական տեսություններ
Կատեգորիա:Քաղաքական տնտեսագիտություն